สำนักงานเขตลาดกระบังได้แจ้งเจ้าของอาคารดำเนินการแก้ไขเรียบร้อยแล้ว
ขอแจ้งปัญหานายทุนก่อสร้างอาคารในพื้นที่บริเวณหน้าหมู่บ้านรุ่งอรุณ 2 ถ.ฉลองกรุง ซอย 7 แขวงลำปลาทิว ลาดกระบัง ปัจจุบันมีการขนดินเข้าไปถมในพื้นที่ก่อสร้างและอยู่ระหว่างการตอกเสาเข็ม ...พบปัญหามีการถมดินบนถนนของหมู่บ้าน เพื่อให้รถบรรทุกวิ่งเข้าไป เศษดินลูกรังที่กองบนถนนเมื่อฝนตกน้ำชะลงท่อระบายน้ำทำให้เป็นอุปสรรคต่อการระบายน้ำในหมู่บ้าน ซึ่งปัจจุบันหมู่บ้านประสบปัญหาน้ำท่วม ต้องสูบน้ำด้วยปั๊มตลอดเวลา   จึงขอร้องเรียนและขอช่วยดำเนินการดังนี้ 1.ขอให้เขตลาดกระบังและผู้รับผิดชอบช่วยตรวจสอบการขออนุญาตก่อสร้าง มีการขออนุญาตครบถ้วนแล้วหรือไม่  และเป็นการก่อสร้างอาคารแบบใด  2. ขอให้เขตลาดกระบังตรวจสอบการเว้นระยะจากถนนและพื้นที่ข้างเคียง  3. ขอให้เขตฯหยุดการก่อสร้างจนกว่าผู้รับเหมาจะจัดการกับปัญหาดินลูกรังที่กองบนถนนและที่ไหลลงท่อระบายน้ำ และหกเรี่ยราดอยู่บนถนนหมู่บ้านรวมทั้งถนนฉลองกรุง 4. ขอให้เขตกำหนดให้ผู้รับเหมาดำเนินการเรื่องทางเข้าออกโดยไม่ใช้ถนนของหมู่บ้านเนื่องจากเกิดความเสี่ยงและอันตรายต่อผู้ที่ต้องเดินทางเข้าออกหมู่บ้าน 5.ขอมีการตรวจสอบให้ผู้รับเหมาป้องกันปัญหาดินลูกรังที่ถมในพื้นที่ไหลออกมาบนถนนหมู่บ้าน และลงท่อระบายน้ำ 6.ปัจจุบันคนในหมู่บ้านที่ไม่มีรถต้องเดินเข้าออก ประสบปัญหาในการเดินทางผ่านเข้าออกที่หน้าหมู่บ้านเนื่องจากดินเลอะและน้ำในท่อไม่ระบายท่วมขังบนถนน ขอให้เขตฯช่วยขุดลอกหรือใช้กฏหมายให้ผู้รับเหมาช่วยรับผิดชอบโดนขุดลอกท่อระบายน้ำด้วยครับ
ขอขอบคุณและเป็นกำลังใจในการดำเนินงานแก่เจ้าหน้าที่ครับ